**СПОРАЗУМ О ГАРАНЦИЈИ**

**ЕПС Зајам за ликвидност**

између

**РЕПУБЛИКЕ СРБИЈЕ,**

**КОЈУ ЗАСТУПА ВЛАДА РЕПУБЛИКЕ СРБИЈЕ,**

**ПОСТУПАЈУЋИ ПРЕКО МИНИСТАРСТВА ФИНАНСИЈА**

и

**CASSA DEPOSITI E PRESTITI S.P.A.**

23. мај 2024. године

**САДРЖАЈ**

ЧЛАН I - ДЕФИНИЦИЈЕ ..............................................................................................

Одељак 1.01 Дефиниције .................................................................................

Одељак 1.02 Тумачење .....................................................................................

Одељак 1.03 Права треће стране ......................................................................

ЧЛАН II - ГАРАНЦИЈА; ДРУГЕ ОБАВЕЗЕ ................................................................

Одељак 2.01 Гаранција .....................................................................................

Одељак 2.02 Пројектна подршка .....................................................................

Одељак 2.03 Друге обавезе ..............................................................................

Одељак 2.04 Континуитет гаранције ..............................................................

Одељак 2.05 Обнова важења Гаранције ..........................................................

Одељак 2.06 Одрицање од одбране .................................................................

Одељак 2.07 Непосредни регрес ......................................................................

Одељак 2.08 Ступање на снагу Гаранције ......................................................

Одељак 2.09 Порези ..........................................................................................

Одељак 2.10 Сагласности и обавештења ........................................................

ЧЛАН III - ИЗЈАВЕ

Одељак 3.01 Приватни и комерцијални акти; без имунитета ........................

ЧЛАН IV - ОСТАЛЕ ОДРЕДБЕ ....................................................................................

Одељак 4.01. Обавештења ................................................................................

Одељак 4.02 Енглески језик .............................................................................

Одељак 4.03 Уступање .....................................................................................

Одељак 4.04 Неостваривање права .................................................................

Одељак 4.05 Овлашћење за деловање .............................................................

Одељак 4.06 Измене и допуне .........................................................................

Одељак 4.07 Број примерака ............................................................................

Одељак 4.08 Објава података ..........................................................................

ЧЛАН V - ИЗВРШЕЊЕ

Одељак 5.01 Меродавно право ........................................................................

Одељак 5.02 Арбитража ........................................................................... Одељак 5.03 Надлежност .................................................................................

Одељак 5.04 Уручење писмена ........................................................................

Одељак 5.05 Одрицање од имунитета .............................................................

**СПОРАЗУМ О ГАРАНЦИЈИ**

ОВАЈ СПОРАЗУМ О ГАРАНЦИЈИ (даље: „**Споразум**”), закључен 23. маја 2024. године РЕПУБЛИКЕ СРБИЈЕ КОЈУ ЗАСТУПА ВЛАДА РЕПУБЛИКЕ СРБИЈЕ, ПОСТУПАЈУЋИ ПРЕКО МИНИСТАРСТВА ФИНАНСИЈА (даље: „**Гарант**”) и CASSA DEPOSITI E PRESTITI S.P.A. (даље: „**Зајмодавац**”).

**ПРЕАМБУЛА**

**ИМАЈУЋИ У ВИДУ ДА** су Гарант и АКЦИОНАРСКО ДРУШТВО “ЕЛЕКТРОПРИВРЕДА СРБИЈЕ” БЕОГРАД затражили помоћ од Зајмодавца за финансирање дела Пројекта;

**БУДУЋИ ДА** је у складу са уговором о зајму, од овог или приближног тог датума између АКЦИОНАРСКОГ ДРУШТВА „ЕЛЕКТРОПРИВРЕДА СРБИЈЕ” БЕОГРАД као Зајмопримца (даље: „Зајмопримац”) и Зајмодавца (даље: „Уговор о зајму”), Зајмодавац пристао да одобри зајам Зајмопримцу у износу од 100.000.000 евра (сто милиона евра), у складу са условима наведеним у Уговору о зајму, укључујући и услов да Гарант гарантује за обавезе Зајмопримца према Уговору о зајму како је предвиђено овим Споразумом; и

**УЗИМАЈУЋИ У ОБЗИР ДА** Гарант склапа овај Споразум имајући у виду (између осталог) да Зајмодавац склапа Уговор о зајму.

**У СКЛАДУ СА НАВЕДЕНИМ**, стране су сагласне са следећим:

**ЧЛАН I - ДЕФИНИЦИЈЕ**

**Одељак 1.01 Дефиниције**

Где год да се користе у овом Споразуму (укључујући и Преамбулу), осим ако није другачије наведено или из контекста произлази другачије, термини дефинисани у Преамбули имају одговарајућа значења која су им дата у њој, термини дефинисани у Уговору о зајму имају одговарајућа значења која су им дата у њему, а наредни термини има следећа значења:

„**Овлашћени представник**

**Гаранта**” означава потпредседника Владе и/или Министра финансија Гаранта или било које друго лице или лица овлашћена од стране Владе Републике Србије.

„**Посебна измена**” значи сваку измену Уговора о зајму која (i) повећава износ главнице сваког Зајма; (ii) мења каматну стопу било ког Зајма; или (iii) продужава било који Датум отплате зајма.

**Одељак 1.02 Тумачење**

У овом Споразуму, упућивање на одређени Члан или Одељак ће се, осим ако је другачије наведено у овом Споразуму, тумачити као упућивање на тај конкретан члан или одељак овог Споразума.

Свако позивање у овом Споразуму на „**Уговор о зајму**” сматраће се упућивањем на Уговор о зајму у целости и ако је измењен, уступљен, допуњен, проширен, преиначен (ма колико суштински и без обзира на оптерећење) или замењен и укључује било коју промену сврхе, продужење или повећање постојеће кредитне линије или додавање нове кредитне линије у склопу Уговора о зајму.

**Одељак 1.03 Права треће стране**

Лице које није страна у овом Споразуму нема право да, према Закону о уговорима (Права трећих страна) из 1999. године, спроводи или да ужива у погодностима било које одредбе овог Споразума.

**ЧЛАН II - ГАРАНЦИЈА; ДРУГЕ ОБАВЕЗЕ**

**Одељак 2.01 Гаранција**

Гарант неопозиво и безусловно:

(а) гарантује Зајмодавцу уредно изврпење свих обавеза Зајмопримца према Уговору о зајму;

(б) преузима обавезу према Зајмодавцу да сваки пут када Зајмопримац не плати било који доспели износ према или у вези са Уговором о зајму, Гарант одмах на захтев плати тај износ као да је главни дужник; и

(ц) сагласан је са Зајмодавцем да ће, ако било која обавеза за коју гарантује буде или постане неспроводива, неважећа или незаконита, као независну и примарну обавезу, одмах на захтев надокнадити Зајмодавца за било који трошак, губитак или обавезу коју стекне као резултат тога што Зајмопримац није платио никакав износ који би био дужан према Уговору о зајму на дан доспећа, да није било случаја такве неспроводивости, невалидности или незаконитости. Износ који Гарант плаћа по основу ове надокнаде неће премашити износ који би Гарант морао да плати у складу са овим Одељком 2.01 да је тражени износ био надокнадив на основу гаранције.

**Одељак 2.02 Пројектна подршка**

Када год постоји разуман основ да се верује како ће средства стављена на располагање Зајмопримцу бити неадекватна да покрију процењене трошкове потребне за извођење Пројекта, Гарант ће одмах предузети мере које су задовољавајуће за Зајмодавца да обезбеди или омогући Зајмопримцу да му буду обезбеђена средства која су потребна да се исплате такви расходи и потраживања.

**Одељак 2.03 Друге обавезе**

(а) Гарант ће обезбедити да се одговарајућа издвајања из државног буџета врше и одржавају у довољним износима да благовремено покрију обавезе плаћања које произилазе из Уговора о зајму и овог Споразума, како би се осигурало уредно извршавање обавеза из Уговора о зајму и овог Споразума.

(б) У случају када се за било коју радњу, услов или ствар које захтевају да се изврше, испуне, постигну или достигну у складу са Уговором о зајму захтева предузимање било какве радње од стране Гаранта као јединог акционара Зајмопримца, или његово одобрење, Гарант ће одмах предузети ту радњу или дати одобрење и, не доводећи у питање општост претходно наведеног, Гарант ће предузети све радње које су му на располагању као једином акционару Зајмопримца како би осигурао да се циљеви корпоративног управљања наведени у Одељку 3.01(д)(1) и Одељак 3.01(д)(2)(Д) Уговора о зајму спроводе благовремено.

(ц) Након потписивања Уговора о зајму и овог Споразума, када буде било изводљиво, Гарант ће објавити опредељење Србије да постепено укине употребу угља што је пре могуће, а у сваком случају најкасније до 31. децембра 2050. године, као и да ће се то одразити на нове или ажуриране верзије националних стратешких докумената.

(д) Гарант се обавезује да ће радити на успостављању прекретница за затварање термоелектрана до 31. децембра 2030. године.

(е) Гарант ће осигурати доношење Аукцијског трогодишњег плана.

(ф) Гарант ће усвојити регулаторни оквир за аукције обновљивих извора енергије у складу са „Пакетом чисте енергије“ који је усвојила Европска комисија и најбољом европском праксом.

(г) Гарант ће обезбедити да се прва аукција обновљиве енергије у Србији покрене за најмање 400 МВ снаге ветра, у складу са процесом и распоредом који ће у доброј вери договорити Гарант са техничким саветодавним тимом који саветује Министарство рударства и енергетике као део ЕБРД програма који подржава спровођење аукција обновљивих извора енергије у Србији.

(х) Гарант ће подржати све законске и регулаторне иницијативе (укључујући усвајање законских измена) потребне за подршку развоју краткорочног тржишта електричне енергије и за спајање тржишта електричне енергије у циљу повећања ликвидности и конкурентности тржишта.

(и) Гарант ће усвојити НЕКП (Национални енергетски и климатски план) до 30. септембра 2024. године, који ће поставити циљ укључивања од преко 45% обновљивих извора у производном миксу електричне енергије у Србији до 31. децембра 2030. године.

(ј) Гарант ће подржати декарбонизацију привреде Србије кроз препознавање значајног потенцијала за унапређење енергетске ефикасности у Републици Србији путем унапређења енергетске ефикасности и промовисања ефикасног коришћења извора енергије, посебно (али без ограничења) подржавањем активности усмерених на изградњу и јачање капацитета Управе за финансирање и унапређење енергетске ефикасности за управљање фондовима Европске уније, развој и промоцију шема подршке инвестицијама у енергетску ефикасност у већем обиму са посебним фокусом на реновирање зграда.

**Одељак 2.04 Континуитет гаранције**

Гаранција у Одељку 2.01 је трајна гаранција и проширује се до крајњег биланса износа који плаћа Зајмопримац и/или Гарант према Уговору о зајму и овом Споразуму, без обзира на било какво међуплаћање или ослобађање од плаћања у целини или делимично.

**Одељак 2.05 Обнова важења Гаранције**

Уколико је Зајмодавац у целини или делимично извршио било какво отпуштање, ослобађање или други аранжман (било у вези са обавезама Зајмопримца или било којим средством обезбеђења за те обавезе или на други начин), по основу било каквог плаћања, извршења обезбеђења или другог располагања које је избегнуто или мора бити враћено у поступку стечаја, ликвидације, реорганизације или на неки други начин, без ограничења, онда се одговорност Гаранта у складу са Чланом II наставља или поново успоставља као да отпуста, ослобађања или другог аранжмана није било.

**Одељак 2.06 Одрицање од одбране**

На обавезе Гаранта према овом Члану II неће утицати радња, пропуст, ствар или начин на који би се, осим за овај Одељак 2.06, смањиле, ослободиле или угрозиле било које од његових обавеза у складу са Чланом II (без ограничења да ли је или није познато Гаранту ни Зајмодавцу), укључујући:

(а) било које време, одрицање или дата сагласност или постигнут договор са Зајмопримцем, Гарантом или било којим другим лицем;

(б) ослобађање Зајмопримца или било ког другог лица према условима било каквог договора или аранжмана са било којим кредитором Зајмопримца;

(ц) преузимање, измену, компромис, размену, обнављање или ослобађање, или одбијање или занемаривање да се усаврши, преузме или искористи било које право или средство обезбеђења против Имовине Зајмопримца, Гаранта или било ког другог лица или било које друго пропуштање или непоштовање било које формалности или другог захтева у вези са било којим инструментом или било који неуспех да се реализује пуна вредност било које хартије од вредности;

(д) било какву неспособност или недостатак власти, овлашћења или правног субјективитета или престанка или промену чланова или статуса Зајмопримца или било ког другог лица;

(е) сваку измену, промену субјеката, допуну, продужење, преиначење (ма колико суштински и без обзира на оптерећење) или замену Уговора о зајму или било ког другог документа или средства обезбеђења, укључујући без ограничења било какву промену сврхе, продужење или било које повећање постојеће кредитне линије или додавање нове кредитне линије према Уговору о зајму или другом документу или средству обезбеђења;

(ф) било какву неспроводивост, незаконитост или невалидност било које обавезе било ког лица према Уговору о зајму или било ком другом документу или средству обезбеђења;

(г) стечајни или сличан поступак у вези са Зајмопримцем.

**Одељак 2.07 Непосредан регрес**

Гарант се одриче било каквог права на основу којег може захтевати од Зајмодавца (или било ког повереника или агента у његово име) да прво покрене поступак, спроведе било која друга права, изврши средство обезбеђења или захтева исплату од било ког лица пре него што то од њега затражи, по овом Члану II. Ово одрицање се примењује без обзира на било који закон или било коју супротну одредбу било ког споразума.

**Одељак 2.08 Ступање на снагу Гаранције**

Овај Споразум ступа на снагу 8 дана од дана објаве његове ратификације у Службеном гласнику Србије - Међународни уговори.

**Одељак 2.09 Порези**

Све исплате које Гарант изврши у складу са овим Споразумом биће ослобођене терета и без одбитка за или на рачун пореза осим ако је од Гаранта захтевано да такво плаћање учини подложним одбитку или задржавању пореза, у ком случају износ који плаћа Гарант (у вези са којим је потребно извршити такав одбитак или задржавање) ће се повећати у неопходној мери како би се обезбедило да Зајмодавац прими суму нето одбитка или задржавања једнаку износу који би примио да такав одбитак или задржавање није извршено или је потребно да се изврши.

**Одељак 2.10 Сагалности и обавештења**

(а) Зајмодавац неће улазити ни у једну Посебну измену без претходне писмене сагласности Гаранта.

(б) Зајмодавац ће доставити Гаранту претходно писмено обавештење о свакој предложеној измени Уговора о зајму која није Посебна измена. Ради избегавања сумње, претходна писмена сагласност Гаранта није потребна за било коју измену Уговора о зајму која није Посебна измена.

**ЧЛАН III - ИЗЈАВЕ**

**Одељак 3.01 Приватни и комерцијални акти; без имунитета**

Гарант изјављује и гарантује Зајмодавцу да:

(а) његово извршење овог Споразума представља, а његово остваривање права и извршавање обавеза по овом Споразуму ће представљати, приватне и комерцијалне радње које се врше и спроводе у приватне и комерцијалне сврхе; и

(б) у било ком поступку који се води у вези са овим Споразумом, неће бити овлашћен да захтева за себе или било коју своју Имовину имунитет од тужбе, извршења, заплене или другог правног процеса, осим имунитета од извршења по питању садашњих или будућих:

(а) „просторија дипломатског представништва”, како је дефинисано Бечком конвенцијом о дипломатским односима која је потписана 1961. године;

(б) „конзуларних просторија”, како је дефинисано Бечком конвенцијом о конзуларним односима потписаном 1963. године;

(ц) Имовине којом се не може трговати;

(д) војне имовине или војних средстава, или објеката, оружја и опреме намењене одбрани, државној и јавној безбедности;

(е) потраживања чији пренос је ограничен законом;

(ф) природних ресурса, предмета за општу употребу, мрежа у јавном власништву, речних басена и водних објеката у јавној својини, заштићене природне баштине у јавној својини, као и културне баштине у јавној својини;

(г) непокретности у јавној својини, које, потпуно или делимично, користе власти Републике Србије, аутономних покрајина или локалних самоуправа за потребе остваривања својих права и обавеза;

(х) акција и удела државе, аутономне покрајине или локалне самоуправе и акција и удела у компанијама и јавним предузећима, осим ако надлежна институција не пристане на успостављање залоге на тим акцијама и уделима, или

(и) покретне и непокретне имовине здравствених институција, осим ако хипотека није успостављена на основу одлуке Владе;

(даље: „**Изузета имовина**”).

**ЧЛАН IV - ОСТАЛЕ ОДРЕДБЕ**

**Одељак 4.01 Обавештења**

Свако обавештење или захтев који се тражи или који дозвољава да се дâ или упути у складу са овим Споразумом биће у писаној форми. Такво обавештење или захтев ће се сматрати прописно датим или упућеним када је достављено у читљивом облику страни којој се треба поднети или послати на адресу која је наведена у овом Споразуму или на било коју другу адресу о којој је страна дужна да у писаној форми обавести страну која даје обавештење или подноси захтев. Таква достава се може извршити ручно, поштом или у пдф или сличном формату путем електронске поште на следеће адресе:

За Гаранта:

Министарство финансија Републике Србије

ул. Кнеза Милоша бр. 20

11000 Београд

Србија

За: Први потпредседник Владе и Министар финансија

Email: [kabinet@mfin.gov.rs](mailto:kabinet@mfin.gov.rs)

За Зајмодавца:

Cassa Depositi e Prestiti S.P.A. - Департман за међународну развојну сарадњу

Via Goito, 4 - 00185 Rome

Italy

За: Портфолио менаџмент - Међународна сарадња и развојно финансирање; Lisbi Carina Valdez, Claudio Aceto

Email: [portfoliodevfin@cdp.it; lisbi.valdez@cdp.it; claudio.aceto@cdp.it](mailto:portfoliodevfin@cdp.it;%20lisbi.valdez@cdp.it;%20claudio.aceto@cdp.it); [cdpspa@pec.cdp.it](mailto:cdpspa@pec.cdp.it)

**Одељак 4.02 Енглески језик**

Сваки документ који је достављен у складу са овим Споразумом биће на енглеском језику. Документа на било ком другом језику биће праћена њиховим преводом на енглески, који је оверен као одобрен превод и, као такав, одобрени превод ће бити коначан.

**Одељак 4.03 Уступање**

Гарант не може уступити или пренети, на било који начин, сва или било која од својих права и обавеза из овог Споразума без претходне писмене сагласности Зајмодавца.

Зајмодавац може, уз претходно писмено обавештење Гаранта, уступити или пренети било које од својих права или обавеза из овог Споразума на било коју трећу страну.

**Одељак 4.04 Неостваривање права**

Никакво кашњење у вршењу, нити пропуст у остваривању било ког права, овлашћења или правног средства било које стране према овом Споразуму у случају неиспуњења обавеза, неће угрозити било које такво право, овлашћење или правно средство, нити ће се тумачити као одрицање од њих или прећутно пристајање на такво неиспуњење; нити ће радња једне стране у вези са било којим неиспуњењем обавеза, односно било каквим пристанком на неиспуњење обавеза, утицати или угрозити било које право, овлашћење или правно средство те стране у вези са било којим другим или накнадним неиспуњењем обавеза.

**Одељак 4.05 Овлашћење за деловање**

Све радње и сва документа која се захтевају или дозвољавају да се предузму од стране Гаранта и сва документа која се захтевају или дозвољавају да се изврше у складу са овим Споразумом, предузеће или ће извршити Овлашћени представник Гаранта или други службеник Гаранта којег Овлашћени представник Гаранта означи писменим путем. Гарант ће Зајмодавцу доставити довољно доказа о овлашћењу и овлашћени примерак потписа сваког таквог службеника.

**Одељак 4.06 Измене и допуне**

Овај Споразум може бити измењен инструментом у писаној форми који потпишу Овлашћени представник Гаранта и прописно овлашћени представник Зајмодавца.

**Одељак 4.07 Број примерака**

Овај Споразум може бити закључен у више примерака, од којих ће се сваки сматрати за оригинал.

**Одељак 4.08 Објава података**

Зајмодавац може објавити овај Споразум и све информације у вези са њим (укључујући документе и податке који се тичу Гаранта и Пројекта), у складу са својом политиком приступа информацијама која је на снази у време такве објаве, као и у вези са било којим спором или поступком везаним за Пројекат или овај Споразум, у сврху одбране, очувања или спровођења било ког права или интереса Зајмодавца.

**ЧЛАН V - ИЗВРШЕЊЕ**

**Одељак 5.01 Меродавно право**

Овај Споразум и све вануговорне обавезе које из њега произилазе или су у вези са њим, регулисане су енглеским правом.

**Одељак 5.02 Арбитража**

*(а) Арбитража*

У складу са параграфом ‎(е) у наставку (Опција зајмодавца), сваки спор који проистиче из или у вези са овим Споразумом (укључујући спор који се односи на постојање, важење или престанак овог Споразума или било које вануговорне обавезе које произилазе из или у вези са са овим Споразумом) (даље: „**Спор**”), биће упућен и коначно решен арбитражом у складу са Арбитражним правилима Лондонског суда за међународну арбитражу (LCIA).

*(б) Формирање арбитражног трибунала, седиште и језик арбитраже*

(i) Арбитражни суд се састоји од три арбитра. Подносилац(оци) захтева, без обзира на број, заједнички именују једног арбитра; тужени, без обзира на број, заједно ће именовати другог арбитра, а трећег арбитра (који ће деловати као председавајући арбитар) ће именовати арбитри који су именовани од стране или у име тужиоца и туженог или, у недостатку споразума о трећем арбитру у року од 30 дана од датума именовања последњег од два именована арбитра, њега ће изабрати Суд LCIA (као што је дефинисано у LCIA Арбитражним правилима).

(ii) Седиште арбитраже је Лондон, Енглеска.

(iii) Језик арбитраже је енглески.

*(ц) Приступ судовима*

За потребе арбитраже у складу са овим одељком 5.02 (*Арбитража*), стране се одричу сваког права на подношење захтева за утврђивање прелиминарног правног питања или жалбе у погледу правног питања према члановима 45. и 69. Закона о арбитражи из 1996. године.

*(д) Консолидација арбитража*

(i) Следеће ће се применити на све спорове који произилазе из или су у вези са овим Споразумом и из или у вези са Уговором о зајму у вези са којима је Захтев за арбитражу достављен (или, где је то немогуће, ефективно обавештен) свим другим странама. У вези са било којим таквим споровима, ако су, према апсолутном нахођењу првог арбитражног суда који ће бити именован у било ком од спорова, они толико блиско повезани да је сврсисходно да се решавају у истом поступку, тај арбитражни суд ће имати овлашћење да нареди да се поступак за решавање тог спора споји са оним за решавање било ког другог спора, под условом да није одређен датум завршног рочишта прве арбитраже. Ако тај арбитражни суд тако нареди, странке у сваком спору који је предмет његове наредбе сматраће се као да су пристале да се о том спору коначно одлучи:

(А) од стране арбитражног суда који је наредио консолидацију, осим ако LCIA одлучи да тај арбитражни суд није прикладан или непристрасан; и

(Б) у складу са процедуром, у седишту и на језику који је наведен у Уговору о зајму, осим ако се другачије не договоре све стране у консолидованом поступку или, у недостатку таквог споразума, арбитражни суд тако наложи у спојеном поступку.

Сваки спор који подлеже уговорној опцији за парницу може се консолидовати само у складу са параграфом ‎(i) ако:

(Ц) коришћење опције према којој је спор више није дозвољену складу са условима под којима је опција одобрена; или

(Д) се од права носиоца опције да искористи опцију, у супротном, одустало.

(ii) Параграф ‎(i) изнад ће се примењивати чак и када постоје овлашћења за спајање поступака према било којим важећим арбитражним правилима (укључујући правила арбитражне институције) и, у таквим околностима, одредбе параграфа ‎(i) изнад ће се примењивати додатно тим овлашћењима.

*(е) Опција Зајмодавца*

Пре него што Зајмодавац достави LCIA Секретаријату Захтев за арбитражу или Oдговор како је дефинисано у LCIA Арбитражним правилима (у зависности од случаја), Зајмодавац може писменим обавештењем од Гаранта захтевати да се сви Спорови или конкретан Спор решавају пред судом. Ако Зајмодавац изда такво обавештење, Спор на који се то обавештење односи биће одређен у складу са одељком 5.03 (*Надлежност*).

**Одељак 5.03 Надлежност**

Ако Зајмодавац изда обавештење у складу са Одељком 5.02(е) (Опција Зајмодавца), примењују се одредбе овог Одељка 5.03 (Надлежност).

(а) Судови Енглеске имају искључиву надлежност за решавање било ког спора.

(б) Стране су сагласне да су судови у Енглеској најприкладнији и најпогоднији судови за решавање Спорова и, сходно томе, ниједна страна неће тврдити супротно.

(ц) Без обзира на ставове (а) и (б) изнад, Зајмодавац неће бити спречен да покрене поступак у вези са Спором пред било којим другим надлежним судовима. У мери у којој је то дозвољено законом, Зајмодавац може покренути паралелне поступке у било којим јурисдикцијама.

**Одељак 5.04 Уручење писмена**

Без утицаја на било који други облик уручења допуштеним по било ком меродавном праву, Гарант:

(а) неопозиво именује

Амбасаду Републике Србије при Суду St. James, на адреси 28 Belgrave Square, London, SW1X 8QB за свог агента за уручење у вези било ког поступка пред судовима у Енглеској везаним за овај Споразум; и

(б) је сагласан да пропуштање агента за уручење да обавести Гаранта о поступку неће узроковати поништење предметног поступка.

Ако било које лице именовано као агент за уручење није у могућности из било ког разлога да делује као агент за уручење, Гарант ће одмах (и у сваком случају у року од пет (5) дана од дана наступања таквог догађаја) именовати другог агента према условима који су прихватљиви Зајмодавцу. У супротном, Зајмодавац може именовати другог агента за ову сврху.

**Одељак 5.05 Одрицање од имунитета**

(а) Гарант се уопштено неопозиво одриче сваког имунитета које он или његова Имовина иначе могу уживати у било којој јурисдикцији, укључујући, али не ограничавајући се на, имунитет у погледу:

(i) надлежности било ког суда или трибунала;

(ii) уручења писмена;

(iii) пружања било какве заштите путем судског налога или наредбе за конкретне чинидбе или ради повраћаја његове Имовине;

(iv) питања било ког поступка против његове Имовине ради извршења пресуде или, у случају својинске тужбе, ради заплене, задржавања или продаје било које његове Имовине; и

(v) било ког поступка извршења било које одлуке или пресуде против било које њене Имовине.

(б) Гарант је сагласан да ће у било ком судском поступку у Енглеској ово одрицање имати најпотпунији обим који је дозвољен Законом о имунитету држава Енглеске из 1978. године и да је ово одрицање неопозиво у сврху истог прописа.

(ц) Не доводећи у питање ставове (а) и (б) изнад, везано за било који поступак који проистиче из или у вези са извршењем и/или испуњењем било које одлуке или пресуде донете против њега, Гарант подлеже надлежности било ког суда који води такав поступак.

Гарант се не одриче имунитета од извршења у смислу било које Изузете имовине.

**У СВРХУ ПОТВРДЕ НАВЕДЕНОГ**, стране су, делујући преко својих прописно овлашћених представника, учиниле да овај Споразум буде потписан у шест примерака, почев од дана и године који је први написан.

**РЕПУБЛИКА СРБИЈА, КОЈУ ЗАСТУПА ВЛАДА РЕПУБЛИКЕ СРБИЈЕ, ПОСТУПАЈУЋИ ПРЕКО МИНИСТАРСТВА ФИНАНСИЈА**

Од стране: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име: СИНИША МАЛИ

Функција: ПРВИ ПОТПРЕДСЕДНИК ВЛАДЕ

И МИНИСТАР ФИНАНСИЈА

**CASSA DEPOSITI E PRESTITI S.P.A.**

Од стране: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име: ПАОЛО ЛОМБАРДО

Функција: ДИРЕКТОР МЕЂУНАРОДНЕ РАЗВОЈНЕ САРАДЊЕ

Члан 3.

Овај закон ступа на снагу осмог дана од дана објављивања у „Службеном гласнику Републике Србије – Међународни уговори”.